

Sindikat 2020 (oblikovanje – Špela Drašler)

# 2020

**15. – 19. september 2020** – **Klub Gromka**, AKC Metelkova mesto

[Aja Zupanec](https://sindikat.emanat.si/project/kricece-blescece/) – – [Mismo Nismo](https://sindikat.emanat.si/project/zonglerski-koncert/) – – [Loup Abramovici (HPD)](https://sindikat.emanat.si/project/zivljenja-in-smrti-hpd-ja/) – – [Transformator](https://sindikat.emanat.si/project/cudovita-goga/) – – [balans](https://sindikat.emanat.si/project/balans/) – – [DVMIR (SNIF)](https://sindikat.emanat.si/project/dvmir-sindikalni-zur/) – – [Za Crknt](https://sindikat.emanat.si/project/za-crknt-brez-rocne/) – – [Masayah](https://sindikat.emanat.si/project/masayah/)

**Vstopnice**

Sindikat bo tudi letos primeren za vse žepe. Zaradi korona ukrepov in omejenega števila gledalcev na prireditvah **vljudno priporočamo rezervacije** neposredno preko [spletnega obrazca](https://sindikat.emanat.si/rezervacije-2020/) ali na elektronski naslov [sindikat@emanat.si](file:///C:\Users\Sabina\Desktop\sindikat@emanat.si)

Enotna cena za vse dogodke v dvorani kluba Gromka: **5 evrov**

Dogodka na dvorišču kluba Gromka (Mismo Nismo: Žonglerski koncert in DVMIR klubski dogodek) – **brezplačno**

**Kontakt** za vsa dodatna pojasnila, informacije in medijske dogovore in izjave:

**Sabina Potočki**

sabina@emanat.si

031.608.456

**Eva Jus**

eva.jus@gmail.com

041.842.441

**SINDIKAT II. del**

**Sindikat odklonskih entitet** je platforma robnih urbanih žanrov nove komedije, performativnega humorja, ironije, satire, parodije in družbenega komentarja. Namenjen je namenjen vsem, ki jim je blizu zabava, smeh, drznost, provokacija in druge grenko-sladke profesionalne kot tudi »diletantske« radosti.

Tretjo edicijo Sindikata odklonskih entitet, prvotno načrtovano med  14.–19. aprilom 2020, smo zaradi korona ukrepov razbili v dva dela in prestavili na avgust in september. Prvi del Sindikata je potekal med 14. in 18. 8. 2020 v Stari mestni elektrarni – Elektro Ljubljana, kjer smo v štirih večerih predstavili pet predstav: Sophia Rodriguez: *Projekt Šopirjenje*, Brina Klampfer/Peter Frankl: *Za narodovo zdravje*, Urška Vohar: *Tri psice, DVA planeta, ENA raketa*, Branko Potočan: *Cirkus na mesec* in Mark Požlep: *Bolj čudno od raja*. Osem dogodkov pa bo na ogled med 15. in 19. septembrom v klubu Gromka na Metelkovi.

**Program septembra:**

**15. 9. ob 20:00** – plesalka **Aja Zupanec** v puhastem, sladkobnem, mehurčkastem in bleščečem performansu ***Kričeče bleščeče*** spregovori o ženski pravljici, ki pod vprašaj postavlja romantične predstave in ideale srečnih koncev. (za mladino in odrasle)

**15. 9. ob 21:00** – kolektiv **Mismo Nismo** identificira svojo novo kreacijo ***Žonglerski koncert*** kot girl-boyband, pri čemer se petju, recitaciji, političnim komentarjem in ostali komunikaciji z občinstvom, enakovredno pridruži umetnost žongliranja. (za mladino in odrasle).

**16.9. ob 21:00** - Slovensko-francosko-portugalski plesalec in performer **Loup Abramovici** v stvaritvi ***Življenja in smrti HPD-ja*** intenzivno utelesi napetost med formo in queer silo. V performansu prevzame vlogo prve dame Melanie, ki ji/mu asistirata dva teoretska škrata, Žižek in Peterson v interpretaciji Ane Čigon in Nataše Živković (za odrasle)

**17. 9. ob 21.00** – Gledališko-aktivistična skupina **KUD Transfortmator** se v **Čudoviti Gogi** v bufonski maniri loti soparnega in zadušljivega mesteca, ki ob obisku tujcev postane drzno, duhovito, perverzno, groteskno in ogabno, predvsem pa resnična slika našega jaza in zato resnično čudovito... (za odrasle)

**18. 9. ob 22:00** – Ljubljanski podtalni bunkerpop dvojec **balans** z enostavnimi basovskimi linijami, umazanim vokalom in enovrstičnimi vzkliki, post punkom in rock’n’rollom parodira eksistencialno krizo urbanega vsakdanjika ter se umešča med samozavestnejše glasove novodobnega podzemlja (za mladino in odrasle)

**18. 9. ob 23:00** –Ljubljanski DJ in producent **DVMIR** bo **na Sindikalnem žuru** na dvorišču kluba Gromka zavrtel vse sindikaliste, anarhiste, kaviar socialiste in nočni lumpenproletariat v ritmih težke koronske negotovosti. Alors on danse – oblačilni slog: maske

**19. 8. ob 20:00** – LingaLing, članica skupine **ZaCrknt** takole vabi na sodobni klovnovsko-groteskni variete **Brez ročne**: »v času histerije pred virusi, globalnimi katastrofami in menjavami vlade, vam zagotavljamo večer v družbi profesionalnih klovnov, ki vam bodo s humorjem pogreli premraženo dušo.« (Samo za odrasle!)

**19. 8. ob 22:00** primorskaHipHop / RnB ustvarjalka **Masayah** je prebrisana najstnica, ki ceni drugačnost in zabavo. Pred desetimi leti je začela z igranjem kitare, potem je nastopila na melodijah Morja in sonca, v zadnjih letih pa jo je osvojil rap, Nanizala je že preko 30 koncertov po celi Sloveniji, trenutno je v fazi snemanja svojega prvega rap albuma, ki bo izšel še letos. (za mladino in odrasle)

**Več o posameznih dogodkih najdete na spletnih straneh Sindikata na spodnjih povezavah:**

[Aja Zupanec](https://sindikat.emanat.si/project/kricece-blescece/) – – [Mismo Nismo](https://sindikat.emanat.si/project/zonglerski-koncert/) – – [Loup Abramovici](https://sindikat.emanat.si/project/zivljenja-in-smrti-hpd-ja/) – – [Transformator](https://sindikat.emanat.si/project/cudovita-goga/) – – [balans](https://sindikat.emanat.si/project/balans/) – – [DVMIR (SNIF)](https://sindikat.emanat.si/project/dvmir-sindikalni-zur/) – – [Za Crknt](https://sindikat.emanat.si/project/za-crknt-brez-rocne/) – – [Masayah](https://sindikat.emanat.si/project/masayah/)

****

Nastopajoči v septembru – (Aja Zupanec, MIsmo Nismo, Loup Abramovici (HPD), Transformator, balans, DVMIR, Za Crknt, Masaya) - foto kolaž Sindikat

**KOLOFON**

Sindikat odklonskih entitet 2020  
[https://sindikat.emanat.si](https://sindikat.emanat.si/)  
<https://www.facebook.com/edgyurbangenres>  
[sindikat@emanat.si](mailto:sindikat@emanat.si)

Prireditelj:  
EMANAT  
Trg prekomorskih brigad 1, 1000 Ljubljana  
[www.emanat.si](http://www.emanat.si/)

Programska koordinacija, uredništvo spletišča, finance, promocija: **Sabina Potočki**  
Pomoč pri promocijskih publikacijah, promociji in organizaciji: **Eva Jus**  
Festivalska ekipa: **Sabina Potočki**, **Eva Jus**,**Jan Rozman**  
Celostna podoba festivala: **Špela Drašlar**  
Foto dokumentacija: **Nada Žgank in Miha Fras**  
Video dokumentacija: **Mark Požlep**  
Angleški in slovenski prevodi: **Maja Predalič**  
Pomoč pri spletnem uredništvu: **Sara Šabjan**  
Tehnična podpora spletne strani: **Matjaž Pintarič**s.p.  
Tehnična ekipa: **Janko Oven**ob podpori ekip **Bunker/SMEEL**, **Gledališče Glej**in**Klub Gromka**  
Produkcija: **Emanat**  
Emanat koordinacija in pomoč: **Maja Delak**, **Sabrina Železnik in Živa Kadunc**  
Partnerji – program: **Kunstenwerkplaats**, Belgija,**Bunker**, **Emanat**, **Vitkar zavod**in**KD Priden možic**,**Gledališče Glej**,**Plesni forum Celje**in**Srednja** **vzgojiteljska šola, gimnazija in umetniška gimnazija Ljubljana**,**Mismo Nismo**, **Kulturno umetniško društvo Transformator**,**balans**, **DVMIR/Snif**,**Za crknt/Društvo za sodobno klovnsko umetnost, Masayah/Sicirus d.o.o.**Partnerji – lokacije: **Zavod Bunker/SMEEL**, **Klub Gromka, AKC Metelkova mesto**  
Finančna podpora: **Ministrstvo za kulturo RS** in **Mestna občina Ljubljana**  
Finančna podpora za Sophio Rodríguez: **Flamsko ministrstvo za kulturo**  
Medijski pokrovitelj: **Mladina**  
Medijska podpora: **Radio Študent**in**TAM-TAM**

*Posebna zahvala:****Hani Vodeb****,****Seti Knop****in vsem aprila načrtovanim nastopajočim, ki jih zaradi korona virusa in težav s koordinacijo ne bomo uspeli gostiti na letošnjem Sindikatu:****Collective B****,****Alessandro Di Giampietro****in****Kabaret Tiffany***

\*\*\*\*